આધુનિક જીવન શૈલીનું પ્રતિક બનેલા ઘર અને ઓફિસ તાજા હવા અને કુદરતી તડકાથી પણ લોકોને વંચિત કરી રહ્યા છે. આ પ્રકારની જીવન શૈલી ધરાવતા લોકોમાં વિટામીન ડીની માત્રા ઘણી ઓછી હોય છે અને સતત આ વાતાવરણમાં રહેવાથી શરીરનાં હાડકાઓ ખોખલા બની જાય છે. આજે દેશમાં ઘણા લોકો છે કે જે હાડકાનાં દુખાવાને લઇને પરેશાન રહે છે. આ અંગે ડૉક્ટરનું કહેવુ છે કે આ દુખાવાથી પિડાતા લોકોમાં વિટામીન ડીની ઉણપ જોવા મળી રહી છે. ડૉક્ટર આ વિષય પર કહે છે કે વિટામીન ડીની ઉણપનું મુખ્ય કારણ પર્યાપ્ત માત્રામાં તડકાનું ન મળવુ છે. જે વિટામીન ડીનું મુખ્ય સ્ત્રોત છે. આર્થરાઇટિસ કેયર ફાઉંડેશનનાં અધ્યક્ષ ડૉ.રાજુ વૈશ્ય કહે છે કે, વિટામીન ડીનો મુખ્ય સ્ત્રોત સુરજનાં કિરણો છે, જે શરીરનાં હાડકા સિવાય પાચન ક્રિયામાં ઘણા ફાયદાકારક છે. આજે ભાગદૌડભર્યા જીવન અને આધુનિક સંસાધનોનાં કારણે લોકો સુરજનો તડકો નથી લઇ શકતા. પરિસ્થિતિ એવી છે કે હવે ખુલા મેદાનમાં ફરવુ, રમવુ બંધ થઇ ગયુ છે. આ કારણથી સુરજનાં તડકાથી મળતો વિટામીન ડી તેમના સુધી પહોચી શકતો નથી.